ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-0781/99

υποβολή: Sören Wibe (PSE) προς την Επιτροπή

(22 Μαρτίου 1999)

Θέμα: Ενίσχυση της ΕΕ για τη μεταφορά επιχειρήσεων

Μετά τη χορήγηση επιδότησης ύψους 20 εκατ. σουηδικών κορωνών, η αμερικανική εταιρεία κατασκευής τμημάτων για αυτοκίνητα Lear εγκατέστησε εργοστάσιο στο Bengtsfors. Η συγκεκριμένη εταιρεία αποφάσισε πλέον να μεταφέρει ένα μέρος της παραγωγής στην Πορτογαλία. Την απόφαση αυτή διευκόλυνε το γεγονός ότι στην εταιρεία παραχωρούνται για την εν λόγω μεταφορά 75 εκατ. κορώνες από το κοινοτικό ταμείο και 75 εκατ. κορώνες ως φορολογική απαλλαγή από πλευράς της Πορτογαλίας. Στο Bengtsfors όμως μένουν περίπου 350 άτομα, κυρίως χειρίστριες ραπτομηχανών, χωρίς εργασία. Το προσωπικό είναι εκτός εαυτού. Χρησιμοποιούνται πράγματι οι κοινοτικές επιδοτήσεις για να προσελκύουν τις επιχειρήσεις από το ένα κράτος μέλος στο άλλο; Η συμβολή της Σουηδίας στο κοινοτικό ταμείο είναι, ως γνωστόν, από τις μεγαλύτερες στην ΕΕ. Ακριβώς για αυτό το λόγο είναι ιδιαίτερα πικρό το ότι οι κοινοτικές επιδοτήσεις χρησιμοποιούνται για να απομακρύνουν τις θέσεις εργασίας από τη χώρα.

Ποιά μέτρα μπορεί να λάβει η Επιτροπή στη συγκεκριμένη περίπτωση; Σε ποιά βήματα προτίθεται να προβεί η Επιτροπή για να αποφευχθεί κάτι αντίστοιχο στο μέλλον;

Απάντηση της κας Wulf-Mathies εξ ονόματος της Επιτροπής

(16 Απριλίου 1999)

Παρακαλείται το Αξιότιμο Μέλος του Κοινοβουλίου να παραπεμφθεί στην κοινή απάντηση που η Επιτροπή έδωσε στις προφορικές ερωτήσεις H-0274/99, H-0286/99 και H-0288/99 της κας Schφrling, του κ. Andersson και της κας Sandberg-Fries αντιστοίχως κατά τη διάρκεια της ώρας των ερωτήσεων της συνεδρίασης του Κοινοβουλίου του Απριλίου 1999(1).

(1) Συζητήσεις του Ευρωπαϊκού Κοινοβουλίου (Απρίλιος 1999).
ΓΡΑΠΤΗ ΕΡΩΤΗΣΗ E-0537/99

υποβολή: Daniel Varela Suanzes-Carpegna (PPE) προς την Επιτροπή

(12 Μαρτίου 1999)

Θέμα: Βιομηχανία κονσερβοποίησης αλιευτικών προïόντων και υδατοτοκαλλιέργεια στην Ευρωπαïκή Ένωση

Στη συνεδρίαση της ολομέλειας του Ιουνίου 1998 το Ευρωπαϊκό Κοινοβούλιο συζήτησε και ενέκρινε την έκθεση πρωτοβουλίας σχετικά με τη βιομηχανία κονσερβοποίησης αλιευτικών προϊόντων και την υδατοκαλλιέργεια στην Ευρωπαϊκή Ένωση (A4-0137/98)(1), στην οποία, μεταξύ άλλων, δήλωνε ότι η σαρδελλοβιομηχανία αποτελεί οικονομική δραστηριότητα μεγάλης σημασίας για ορισμένες περιφέρειες της Ένωσης και παρατηρούσε ότι ο κλάδος αυτός βρίσκεται σε κρίση που απαιτεί την επείγουσα λήψη προστατευτικών μέτρων, όπως:

"η πρόβλεψη των αναγκαίων πόρων για την περίοδο 2000-2006, ώστε να γίνει δυνατή η αναδιάρθρωση του τομέα, επιπροσθέτως των κονδυλίων που προβλέπονται από τους υπάρχοντες διαρθρωτικούς πόρους,"

Μπορεί η Επιτροπή να μας πληροφορήσει σε ποιές ενέργειες έχει προβε ίσε σχέση με τα ανωτέρω μέτρα που ζήτησε το Ευρωπαϊκό Κοινοβούλιο για την αντιμετώπιση της σοβαρής κρίσης του κλάδου της σαρδελλοβιομηχανίας;

(1) ΕΕ C 210 της 6.7.1998, σελ. 295.
ΓΡΑΠΤΗ ΕΡΩΤΗΣΗ E-0398/99

υποβολή: Alexandros Alavanos (GUE/NGL) προς την Επιτροπή

(1 Μαρτίου 1999)

Θέμα: Αποκατάσταση της λίμνης Κάρλας

Η αποξήρανση της λίμνης Κάρλας στην Θεσσαλία, το 1963, επαλήθευσε την εκτίμηση ότι "η φύση τιμωρεί όταν οι ανθρώπινες επεμβάσεις δεν λαμβάνουν υπόψη τους το σύνολο των περιβαλλοντικών επιπτώσεων" και αυτό γιατί η αποξήρανση αυτή δημιούργησε τεράστια προβλήματα όπως αλλαγή του κλίματος στην περιοχή, ραγδαία πτώση της υδροστατικής στάθμης των υπόγειων υδροφορέων, δημιουργία ρηγματώσεων στην περιοχή και σοβαρή επιβάρυνση του Παγασητικού Κόλπου.

Για την αντιμετώπιση όλων αυτών των προβλημάτων και την αποκατάσταση της περιβαλλοντικής ισορροπίας της περιοχής αποφασίσθηκε από τις περιφερειακές αρχές (Νομαρχίες Λάρισας και Μαγνησίας) με την καθολική κοινωνική συναίνεση να προχωρήσουν σε έργο που θα επαναδημιουργήσει την λίμνη Κάρλα.

Δεδομένου ότι η Ελλάδα υπέβαλε πρόταση προς την Επιτροπή για ένταξη του έργου "Επαναδημιουργία της λίμνης Κάρλας" στο 2ο Κ.Π.Σ., ερωτάται η Επιτροπή αν εξετάζει την συγχρηματοδότηση του έργου και την άμεση προώθησή του από το υπάρχον Κ.Π.Σ.

Κοινή απάντηση

της κας Wulf-Mathies εξ ονόματος της Επιτροπής

στις γραπτές ερωτήσεις E-0217/99 και E-0398/99

(15 Μαρτίου 1999)

Η Επιτροπή εξέτασε πρόσφατα αίτηση που υπέβαλε η ελληνική κυβέρνηση με σκοπό τη χρηματοδότηση, με ένταξη στο επιχειρησιακό πρόγραμμα (ΕΠ) "Περιβάλλον" του κοινοτικού πλαισίου στήριξης (ΚΠΣ) 1994-1999 για την Ελλάδα, ενός μεγάλου έργου που αποβλέπει στην "Αποκατάσταση της λίμνης Κάρλας".

Το έργο δημιουργεί πάντως προβλήματα από περιβαλλοντικής σκοπιάς. Για το λόγο αυτό, η Επιτροπή, έχοντας συναίσθηση των συνεπειών από τις εκτεταμένες αποστραγγιστικές εργασίες που οδήγησαν στην αποξήρανση της εν λόγω λίμνης, ζήτησαν από τις ελληνικές αρχές να υποβάλουν νέα αναθεωρημένη και συμπληρωμένη πρόταση με κύριο στόχο την προστασία του περιβάλλοντος, και παράλληλα την αποφυγή της εντατικοποίησης γεωργικών καλλιεργειών στη Θεσσαλία.

Η νέα αυτή πρόταση, με άξονα την αποκατάσταση του βιοτόπου της λίμνης Κάρλας, θα χρειαστεί την εκπόνηση νέων μελετών που μπορεί να συγχρηματοδοτηθούν, εφόσον το ζητήσουν οι ελληνικές αρχές, στους κόλπους του τρέχοντος ΚΠΣ, ιδίως από το ΕΠ "Περιβάλλον".

Εφόσον το νέο έργο κριθεί αποδεκτό για συγχρηματοδότηση, οι εργασίες υλοποίησης στην πράξη θα μπορούσαν να ενταχθούν στο ΚΠΣ για την επόμενη περίοδο προγραμματισμού 2000-2006.
ΓΡΑΠΤΗ ΕΡΩΤΗΣΗ E-0522/99

υποβολή: Françoise Grossetête (PPE) προς την Επιτροπή

(8 Μαρτίου 1999)

Θέμα: Πεδίο εφαρμογής της οδηγίας 90/434/ΕΟΚ σχετικά με το κοινό φορολογικό καθεστώς για τις συγχωνεύσεις, διασπάσεις, εισφορές ενεργητικού και ανταλλαγές μετοχών που αφορούν εταιρίες διαφορετικών κρατών μελών

Στη συμπληρωματική απάντηση της Επιτροπής στη γραπτή ερώτηση Ε-3558/96(1) όπου συμπεραίνεται ότι "αν εξαιρέσουμε την εσωτερική αγορά και το περιβάλλον, δεν παρατηρείται κανένα αξιοσημείωτο πρόβλημα στους άλλους κλάδους του κοινοτικού δικαίου", θα θέλαμε να επιβεβαιώσουμε αν η προαναφερόμενη οδηγία 90/434/ΕΟΚ(2)"οδηγία συγχωνεύσεων" εφαρμόζεται στο Γιβραλτάρ.

Πραγματικά, μετά την προσχώρηση του Ηνωμένου-Βασιλείου στην Ευρωπαϊκή Ένωση, το 1973, είχε προσδιοριστεί ότι η συνθήκη θα εφαρμοζόταν εξίσου και στο Γιβραλτάρ με τις τρεις ακόλουθες εξαιρέσεις: Τελωνιακή Ένωση, ΦΠΑ και κοινή αγροτική πολιτική.

Ωστόσο, το Γιβραλτάρ έχει τη δική του νομοθεσία για τους τομείς που προέρχονται από την εσωτερική πολιτική όπως το δίκαιο των εταιριών και τη φορολογία.

Αν το Γιβραλτάρ είναι βρετανική αποικία εξίσου προκύπτει ότι η οδηγία "συγχωνεύσεις"90/434/ΕΟΚ(3) προσδιορίζει, στο άρθρο 3, ότι με τον όρο "εταιρεία κράτους μέλους" νοείται κάθε εταιρεία που περιβάλλεται μία από τις μορφές που απαριθμούνται στο παράρτημα που, επιπλέον, υπόκειται, χωρίς δυνατότητα επιλογής και χωρίς να απαλλάσεται η ίδια, σε έναν από τους παρακάτω φόρους "Corporation Tax στο Ηνωμένο-Βασίλειο".

Σύμφωνα με την οδηγία 90/435 της 23ης Ιουλίου 1990 σχετικά με εταιρίες και θυγατρικές, έιναι παραδεκτό ότι οι εταιρίες holding που έιναι εγκατεστημένες στο Γιβραλτάρ μπορούν να επωφεληθούν.

Η Επιτροπή μπορεί να επιβεβαιώσει ότι η οδηγία 90/434/ΕΟΚ εφαρμόζεται στις εταιρίες holding που υποβάλλονται στο φόρο που επιβάλλεται σe εταιρίες λεγόμενες "qualifying companies";

Απάντηση του κυρίουMonti εξ ονόματος της Επιτροπής

(27 Απριλίου 1999)

Κατέφαρμογή των διατάξεων της παραγράφου 4 του άρθρου 227 της συνθήκης ΕΚ, η συνθήκη ισχύει εξίσου και στο Γιβραλτάρ με την επιφύλαξη των εξαιρέσεων οι οποίες προβλέπονται στο άρθρο 28 της πράξης προσχώρησης του 1972 και, μεταξύ των οποίων δεν αναφέρονται οι άμεσοι φόροι.

Κατά συνέπεια ισχύει το σύνολο των διατάξεων της οδηγίας 90/434/ΕΟΚ του Συμβουλίου της 23ης Ιουλίου 1990 σχετικά με το κοινό φορολογικό καθεστώς για τις συγχωνεύσεις, διασπάσεις, εισφορές ενεργητικού και ανταλλαγές μετοχών μεταξύ εταιρειών διαφορετικών κρατών μελών.

(1) ΕΕ C 45 της 10.2.1998, σελ. 3.

(2) ΕΕ L 225 της 20.8.1990, σελ. 1.

(3) ΕΕ L 225 της 20.8.1990, σελ. 6.
ΓΡΑΠΤΗ ΕΡΩΤΗΣΗ E-0096/99

υποβολή: Gerardo Fernández-Albor (PPE) προς την Επιτροπή

(27 Ιανουαρίου 1999)

Θέμα: Αγροτικές βιβλιοθήκες στην Κεντρική Αμερική για την προώθηση της ειρήνης

Η κοινοτική απόφαση για τη δημιουργία τριών χιλιάδων αγροτικών βιβλιοθηκών στην Κεντρική Αμερική θα δώσει τη δυνατότητα να αντιμετωπισθεί η περίεργη κτάσταση που υφίσταται, δηλαδή οι διδάσκαλοι στις περιοχές να προωθούν τη συνήθεια της ανάγνωσης στους μαθητές τους χωρίς να έχουν βιβλία να τους δώσουν.

Η κοινοτική προσφορά δεν στόχευει μόνο στην υποστήριξη της διδασκαλίας και των προγραμμάτων αλφαβητισμού των ενηλίκων, αλλά, σε μία περιφέρεια που έχει πληγεί από πολέμους και συγκρούσεις, το προαναφερθέν πρόγραμμα για τις βιβλιοθήκες σήμαινε και ένα περαιτέρω βήμα για την πολιτική της ανοικοδόμησης.

Μετά την επιτυχία της προαναφερθείσας κοινοτικής πολιτικής, θεωρεί η Επιτροπή ότι πρέπει να συνεχίσει να υποστηρίζει στην Κεντρική και Νότια Αμερική βιβλιοθήκες που θα συμβάλλουν τόσο στην καλλιέργεια του κλίματος ειρήνης όσο και στην ανάπτυξη των εμπειριών που θα επιτρέψουν την αντιμετώπιση των χαμηλών δεικτών αναλφαβητισμού τους οποίους παρουσιάζουν πολλοί θύλακες αυτής της περιοχής του κόσμου;

Απάντηση του κ. Marín εξ ονόματος της Επιτροπής

(8 Μαρτίου 1999)

Η Επιτροπή ευχαριστεί το Αξιότιμο Μέλος του Κοινοβουλίου για τη θετική αξιολόγηση του προγράμματος ενίσχυσης των αγροτικών βιβλιοθηκών στην Κεντρική Αμερική.

Πεπεισμένη από την πλευρά της για το ευνοϊκό αποτέλεσμα τέτοιων ενεργειών στην αναβάθμιση της εκπαίδευσης του πληθυσμού της περιοχής και για τη συνεισφορά του προγράμματος στην καλλιέργεια κλίματος ειρήνης και δημοκρατίας, η Επιτροπή είναι προδιαθετειμένη θετικά σε προτάσεις για συμπληρωματικά προγράμματα αυτού του τομέα, στην Κεντρική Αμερική.
ΓΡΑΠΤΗ ΕΡΩΤΗΣΗ E-0574/99

υποβολή: Carlos Bru Purón (PSE) προς την Επιτροπή

(12 Μαρτίου 1999)

Θέμα: Εκτροπή του ποταμού Jarama

Ο υπουργός Δημοσίων Έργων της Ισπανίας κ. Rafael Arias-Salgado εξήγγειλε στις 17 Φεβρουαρίου 1999 την εκτροπή της κοίτης του ποταμού Jarama με σκοπό την επέκταση του αεροδρομίου Barajas.

Γνωρίζει η Επιτροπή τους κινδύνους που συνεπάγονται αυτού του είδους οι ενέργειες, από τις οποίες έχουν προκληθεί μεγάλα δεινά κατά το παρελθόν;

Γνωρίζει η Επιτροπή αν υπάρχει κάποια μελέτη για τον περιβαλλοντικό αντίκτυπο του εν λόγω έργου;

Αληθεύει ότι με το έργο αυτό παραβιάζονται τουλάχιστον τρεις κοινοτικές οδηγίες;

Απάντηση της κας Bjerregaard εξ ονόματος της Επιτροπής

(29 Απριλίου 1999)

Η Επιτροπή δεν γνωρίζει τα στοιχεία στα οποία αναφέρεται το Αξιότιμο Μέλος του Κοινοβουλίου.

Εν τούτοις στο πλαίσιο της διερεύνησης των καταγγελιών που αφορούν την διεύρυνση του αεροδρομίου του Barajas, η Επιτροπή απευθύνθηκε στις Ισπανικές αρχές προκειμένου να διευκρινιστούν τα δεδομένα στα οποία αναφέρεται η παρούσα ερώτηση.

Δεδομένου ότι επί του παρόντος δεν διατίθενται ακριβείς πληροφορίες σχετικά με την εκτροπή του ποταμού Jarama, η Επιτροπή δεν είναι ακόμη σε θέση να επιβεβαιώσει αν το εν λόγω έργο παραβαίνει κάποια κοινοτική οδηγία.
ΓΡΑΠΤΗ ΕΡΩΤΗΣΗ E-0657/99

υποβολή: José García-Margallo y Marfil (PPE) προς την Επιτροπή

(26 Μαρτίου 1999)

Θέμα: Διαρθρωτικά Ταμεία

Οι περιφέρειες των οποίων το επίπεδο του κατά κεφαλήν εισοδήματος είναι κατώτερο του 75 % του κοινοτικού μέσου όρου καλούνται "περιφέρειες του στόχου 1" και απολαύουν σημαντικών κοινοτικών ενισχύσεων.

Για να διαπιστωθεί κατά πόσον έχει επέλθει μεταβολή του εν λόγω επιπέδου, το σχέδιο κανονισμού του Συμβουλίου (COM(98)0131 τελικό)(1) περί των γενικών διατάξεων για τα Διαρθρωτικά Ταμεία ορίζει ότι λαμβάνονται υπόψη τα διαθέσιμα από τη Eurostat στοιχεία των τελευταίων τριών ετών.

Προς το παρόν υπάρχουν στοιχεία μόνο για τα έτη 1994, 1995 και 1996.

Ποια είναι τα στοιχεία των τριών αυτών ετών για την αυτόνομη κοινότητα της Βαλένθιας;

(1) ΕΕ C 176 της 9.6.1998, σελ. 1.
ΓΡΑΠΤΗ ΕΡΩΤΗΣΗ E-0457/99

υποβολή: Concepció Ferrer (PPE) προς την Επιτροπή

(5 Μαρτίου 1999)

Θέμα: Δημοκρατική ρήτρα στις συμφωνίες με τρίτες χώρες

Έχοντας υπόψη ότι ο σεβασμός των ανθρωπίνων δικαιωμάτων είναι ένας από τους κεντρικούς στόχους της Ευρωπαϊκής Ένωσης, του οποίου η επίτευξη πρέπει να προωθείται τόσο εντός των συνόρων της όσο και στις τρίτες χώρες, Εκτιμώντας ότι η ενσωμάτωση της "δημοκρατικής ρήτρας" στις συμφωνίες μεταξύ της ΕΕ και τρίτων χωρών παρέχει τη δυνατότητα υλοποίησης συγκεκριμένων δράσεων, συμπεριλαμβανομένης ακόμη και της αναστολής της χρηματοδοτικής βοήθειας προς τις χώρες στις οποίες δεν γίνονται σεβαστά τα ανθρώπινα δικαιώματα, Θεωρεί η Επιτροπή ότι η εφαρμογή της δημοκρατικής ρήτρας στο πλαίσιο των διαφόρων συμφωνιών έχει συμβάλει στο να βελτιωθεί η κατάσταση όσον αφορά τον σεβασμό των ανθρωπίνων δικαιωμάτων ανά τον κόσμο;

Μπορεί η Επιτροπή να μας αναφέρει για ποιές περιπτώσεις χρειάστηκε να προβεί σε αναστολή των συμφωνιών για τη μη τήρηση της δημοκρατικής ρήτρας;

Απάντηση του κ. Van den Broek εξ ονόματος της Επιτροπής

(13 Απριλίου 1999)

Η Επιτροπή θα επιθυμούσε να υπενθυμίσει ότι, αν το Συμβούλιο αποφάσισε, τον Μάιο του 1995, να συμπεριλαμβάνονται συστηματικά σε όλες τις συμφωνίες με τις τρίτες χώρες αφενός ρήτρα, σύμφωνα με την οποία ο σεβασμός των αρχών της δημοκρατίας και των δικαιωμάτων του ανθρώπου αποτελεί ουσιώδες στοιχείο των συμφωνιών που συνάπτει η Κοινότητα με τις τρίτες χώρες, και αφετέρου ρήτρα "αναστολής της εκτέλεσης", το έπραξε προκειμένου να προωθήσει την από κοινού προσήλωση στον σεβασμό και την προαγωγή των καθολικής αναγνώρισης αρχών και όχι για να θέσει όρους στις σχέσεις του με αυτές τις χώρες.

Στο παρόν στάδιο, η Επιτροπή θεωρεί ότι είναι πολύ δύσκολο να αξιολογήσει την αποτελεσματικότητα αυτών των ρητρών σε σχέση με την κατάσταση των δικαιωμάτων του ανθρώπου στις αντίστοιχες χώρες. Με τον μηχανισμό που θέσπισε το Συμβούλιο παρέχεται προτεραιότητα στον διάλογο ως μέσο επίλυσης των προβλημάτων, πριν ληφθούν αρνητικά μέτρα, με εξαίρεση ειδικές περιπτώσεις έκτακτης ανάγκης; εξυπακούεται ότι η αναστολή της συνεργασίας πρέπει να παραμείνει το έσχατο μέτρο που θα χρησιμοποιείται.

Το φάσμα των μέτρων που πρέπει να λαμβάνονται σε περιπτώσεις σοβαρών και διαρκών παραβιάσεων των δικαιωμάτων του ανθρώπου ή διακοπής της διαδικασίας εκδημοκρατισμού είναι αρκετά ευρύ, ώστε να επιτρέπει βαθμιαίες αντιδράσεις ανάλογα με τη σοβαρότητα της κατάστασης. Μέχρι σήμερα, μολονότι έχουν ληφθεί πολλά μέτρα σε επίπεδο διαβημάτων και παρεμβάσεων ή τροποποίησης του περιεχομένου των προγραμμάτων συνεργασίας, δεν έχει ακόμη ανασταλεί η εφαρμογή καμίας συμφωνίας.
ΓΡΑΠΤΗ ΕΡΩΤΗΣΗ E-0020/99

υποβολή: Glenys Kinnock (PSE) προς την Επιτροπή

(19 Ιανουαρίου 1999)

Θέμα: Τα μικρά κράτη και η επαναδιαπραγμάτευση της Σύμβασης της Λομέ

Θεωρεί η Επιτροπή σκόπιμο να περιληφθεί χωριστό κεφάλαιο σχετικά με τα μικρά κράτη σε μια νέα Σύμβαση που θα εκπονηθεί για να αντικαταστήσει την Σύμβαση της Λομέ;

Απάντηση του κ. Pinheiro εξ ονόματος της Επιτροπής

(4 Φεβρουαρίου 1999)

Οι οδηγίες για τη διαπραγμάτευση συμφωνίας εταιρικής σχέσης για την ανάπτυξη με τα κράτη της Αφρικής, της Καραϊβικής και του Ειρηνικού (ΑΚΕ) που ενέκρινε το Συμβούλιο στις 29 Ιουνίου 1998, προβλέπουν ότι η υιοθέτηση διαφοροποιημένης προσέγγισης θα αποτελέσει μια από τις θεμελιώδεις αρχές της μελλοντικής συμφωνίας. Θα απαιτηθεί σχετικά προσαρμογή των τρόπων και των προτεραιοτήτων της συνεργασίας ανάλογα με το επίπεδο ανάπτυξης του εταίρου, τις ανάγκες του και τη μακροπρόθεσμη αναπτυξιακή στρατηγική του.

Στο συγκεκριμένο πλαίσιο, οι οδηγίες ορίζουν ρητά ότι απαιτείται να δοθεί ιδιαίτερη προσοχή στις λιγότερο ανεπτυγμένες χώρες και να ληφθεί δεόντως υπόψη ο ευαίσθητος χαρακτήρας των μεσόγειων ή νησιωτικών χωρών. Το γεγονός αυτό θα έχει, ιδίως, επιπτώσεις στο πλαίσιο του συστήματος κατανομής των πόρων. Πράγματι, κατά την αξιολόγηση των αναγκών μιας χώρας, θα λαμβάνονται υπόψη παράγοντες διαρθρωτικής ή γεωγραφικής ευαισθησίας. Στο πλαίσιο των τρεχουσών διαπραγματεύσεων με τα κράτη ΑΚΕ, τα μέρη έχουν προβλέψει να συζητήσουν τα θέματα που θα ήταν σκόπιμο να ληφθούν υπόψη σχετικά.

Η Επιτροπή πιστεύει ότι αυτό το είδος διατάξεων θα επιτρέψει να ληφθούν υπόψη οι ιδιαίτερες δυσκολίες που ενδέχεται να αντιμετωπίσουν τα μικρά κράτη, χωρίς να απαιτείται να προβλεφθεί χωριστό κεφάλαιο στη μελλοντική συμφωνία. Είναι, εξάλλου, σκόπιμο να σημειωθεί ότι, σύμφωνα με τις χρησιμοποιούμενες παραμέτρους, πάρα πολλά κράτη ΑΚΕ θα ήταν δυνατό να θεωρηθούν ως μικρά κράτη.
ΓΡΑΠΤΗ ΕΡΩΤΗΣΗ E-0740/99

υποβολή: Alessandro Danesin (PPE) προς την Επιτροπή

(29 Μαρτίου 1999)

Θέμα: Ενεργό εκλογικό σώμα στην Ιταλία

Στις 25 Ιουλίου 1998 το ιταλικό Κοινοβούλιο απέρριψε σχέδιο νόμου που παρέχει τη δυνατότητα στους Ιταλούς εκλογείς να ασκούν στο εξωτερικό το δικαίωμα ψήφου τους επέυκαιρία των ιταλικών βουλευτικών εκλογών.

Πρόκειται για πρόταση νόμου που τροποποιώντας τμήμα του συντάγματος, θα καθιστούσε πραγματικότητα την "ψήφο διάλληλογραφίας" η οποία είναι δυνατή, π.χ., για τους Ισπανούς πολίτες.

Από τριακονταετίας ήδη συζητείται η ψήφος των Ιταλών πολιτών στο εξωτερικό χωρίς το θέμα να έχει επιλυθεί.

Ακριβώς τις ημέρες αυτές η εθνοσυνέλευση επανέλαβε την εξέταση της πρότασης νόμου που συνδέεται με διπλή έγκριση εκ μέρους του Κοινοβουλίου. Ο κανόνας υποδιαιρείται πράγματι σε δύο τμήματα: στο πρώτο επαφίεται στον κανονικό νόμο το καθήκον να καθορίσει τα κατάλληλα μέσα για να καταστεί ουσιαστική η άσκηση του δικαιώματος ψήφου, στο δε δεύτερο τμήμα καθορίζονται οι τρόποι με τους οποίους θα ασκείται το δικαίωμα ψήφου.

1. Μπορεί η Επιτροπή να αναλάβει πρωτοβουλίες για να απεγκλωβισθεί μία κατάσταση που αντιβαίνει τις αρχές εκείνες της δημοκρατίας που τα κράτη μέλη της Ευρωπαϊκής Ένωσης θα έπρεπε να σέβονται;

2. Γνωρίζει ποια κράτη μέλη επιτρέπουν στους πολίτες να ψηφίζουν δι' αλληγραφίας;

Απάντηση του κ. Santer εξ ονόματος της Επιτροπής

(15 Απριλίου 1999)

Η ερώτηση που τέθηκε ανήκει αποκλειστικά στη δικαιοδοσία των αρμόδιων εθνικών αρχών και όχι της Επιτροπής.
ΓΡΑΠΤΗ ΕΡΩΤΗΣΗ E-0714/99

υποβολή: José García-Margallo y Marfil (PPE) προς την Επιτροπή

(29 Μαρτίου 1999)

Θέμα: Διαρθρωτικά Ταμεία

Οι περιφέρειες το κατά κεφαλήν εισόδημα των οποίων είναι κατώτερο του 75 % του μέσου κοινοτικού όρου ονομάζονται "περιφέρειες του στόχου 1" και λαμβάνουν σημαντικές κονοτικές ενισχύσεις.

Προκειμένου να διαπιστωθεί εάν μία περιφέρεια υπερέβη το όριο αυτό ή όχι, το σχέδιο Κανονισμού του Συμβουλίου, COM(98)131 τελ.(1), το οποίο καθορίζει γενικές διατάξεις σχετικά με τα Διαρθρωτικά Ταμεία, προβλέπει ότι θα λαμβάνονται υπόψη τα αριθμητικά δεδομένα που αντιστοιχούν στα τρία τελευταία έτη για τα οποία διαθέτει στοιχεία το EUROSTAT.

Ο Γενικός Διευθυντής της Στατιστικής Υπηρεσίας των Ευρωπαϊκών Κοινοτήτων (EUROSTAT) απεκάλυψε κατά την συνεδρίαση της Νομισματικής Υποεπιτροπής του Ευρωπαϊκού Κοινοβουλίου της 17.2.1999 ότι τα στατιστικά στοιχεία που αντιστοιχούν στα οικονομικά έτη 1994, 1995 και 1996 περιελάμβαναν ήδη και τα στοιχεία της παραοικονομίας των εξεταζόμενων περιφερειών, χωρίς εντούτοις να προσδιορίζει και τα κριτήρια που είχαν επιλεγεί για την εκτίμηση ή την αξιολόγηση των δραστηριοτήτων αυτού του είδους.

Ποιό τμήμα των εισοδημάτων της περιφέρειας αντιστοιχεί στην παραοικονομία και ποιό στις κανονικές οικονομικές δραστηριότητες στη Χώρα των Βάσκων για το καθε ένα από τα έτη αυτά;

(1) ΕΕ C 176 της 9.6.1998, σελ. 1.
ΓΡΑΠΤΗ ΕΡΩΤΗΣΗ E-0720/99

υποβολή: José García-Margallo y Marfil (PPE) προς την Επιτροπή

(29 Μαρτίου 1999)

Θέμα: Διαρθρωτικά Ταμεία

Οι περιφέρειες το κατά κεφαλήν εισόδημα των οποίων είναι κατώτερο του 75 % του μέσου κοινοτικού όρου ονομάζονται "περιφέρειες του στόχου 1" και λαμβάνουν σημαντικές κονοτικές ενισχύσεις.

Προκειμένου να διαπιστωθεί εάν μία περιφέρεια υπερέβη το όριο αυτό ή όχι, το σχέδιο Κανονισμού του Συμβουλίου, COM(98)131 τελ.(1), το οποίο καθορίζει γενικές διατάξεις σχετικά με τα Διαρθρωτικά Ταμεία, προβλέπει ότι θα λαμβάνονται υπόψη τα αριθμητικά δεδομένα που αντιστοιχούν στα τρία τελευταία έτη για τα οποία διαθέτει στοιχεία το EUROSTAT.

Σήμερα υπάρχουν στοιχεία μόνον για τα οικονομικά έτη 1994, 1995 και 1996.

Ποιές περιφέρειες εκτιμά η Επιτροπή ότι δεν θα χαρακτηρισθούν ως περιφέρειες του στόχου1 για την περίοδο αυτή στη Γαλλία;

(1) ΕΕ C 176 της 9.6.1998, σελ. 1.
ΓΡΑΠΤΗ ΕΡΩΤΗΣΗ E-0468/99

υποβολή: Riccardo Nencini (PSE) προς την Επιτροπή

(5 Μαρτίου 1999)

Θέμα: Λούνα Παρκ της Ρώμης - Συνθήκη και ελεύθερος ανταγωνισμός

Ο οργανισμός EUR (Ρώμη), μέσω του πρώην περιφερειακού επιτρόπου και δυο χρόνια μετά την κανονική λήξη, εγκρίνει το ενδεχόμενο εκ νέου ανάθεσης της περιοχής στην οποία βρίσκεται το Λούνα Παρκ της Ρώμης στην παλαιά ανάδοχο εταιρία.

Πρόκειται για μια σύμβαση εννέα ετών της οποίας το μέσο ετήσιο κόστος ανέρχεται σε 750.000.000 λιρέτες. Λόγω του μεγέθους της σύμβασης κρίνεται αναγκαία η προκήρυξη διαγωνισμού σε ευρωπαϊκό επίπεδο. Για τους προαναφερθέντες λόγους, κρίνουμε ότι παραβιάζεται η συνθήκη σ' ό,τι αφορά τον ελεύθερο ανταγωνισμό.

Προτίθεται η Επιτροπή να παρέμβει επειγόντως δεδομένου ότι πρόκειται για μια υπόθεση που παραβιάζει τη συνθήκη σ' ό,τι αφορά τον ελεύθερο ανταγωνισμό;

Απάντηση του κ. Monti εξ ονόματος της Επιτροπής

(20 Απριλίου 1999)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0196/99

υποβολή: Anita Pollack (PSE) προς την Επιτροπή

(11 Φεβρουαρίου 1999)

Θέμα: Περιβαλλοντικές συνέπειες της καλλιέργειας γαρίδων στην Ασία

Δεδομένων των καταστροφικών συνεπειών για το περιβάλλον από την ανεξέλεγκτη καλλιέργεια γαρίδων σε χώρες όπως η Ταϋλάνδη, το Βιετνάμ και το Μπαγκλαντές, προτίθεται η Επιτροπή να προβεί σε οποιεσδήποτε ενέργειες προκειμένου να βοηθήσει τους καλλιεργητές γαρίδων να υιοθετήσουν το "κλειστό" σύστημα το οποίο ανακυκλώνει και καθαρίζει τα λύματα και, ως εκ τούτου, είναι ολιγότερο επιβλαβές για το περιβάλλον;

Απάντηση του κ. Marín εξ ονόματος της Επιτροπής

(10 Μαρτίου 1999)

Τα έργα στα οποία προβαίνει η Επιτροπή σπανίως βοηθούν άμεσα τους καλλιεργητές γαρίδων. Αντάυτού, αποσκοπούν στη βελτίωση της συνολικής οικονομικής, κοινωνικής και περιβαλλοντικής κατάστασης των παράκτιων περιοχών. Παράδειγμα παρόμοιου προγράμματος σε στάδιο προπαρασκευής είναι το έργο διαχείρισης παράκτιων οικότοπων και πόρων (coastal habitats and resources management project - CHARM) στην Ταϊλάνδη.

Αντικείμενο του CHARM, για το οποίο θα αναληφθεί προπαρασκευαστική αποστολή κατά το πρώτο ήμισυ του 1999, είναι η ανάπτυξη αειφόρου ισορροπίας μεταξύ της διατήρησης των οικότοπων και της οικονομικής ανάπτυξης στις παράκτιες περιοχές του νοτίου τμήματος της χώρας.

Το έργο θα υποστηρίξει ολοκληρωμένες πρότυπες δράσεις επικεντρωμένες στην αναβάθμιση του συντονισμού, στη χάραξη πολιτικής, στις ρυθμιστικές λειτουργίες και τα καθήκοντα του δημοσίου τομέα, στην ορθολογικότερη περιβαλλοντικά εκμετάλλευση, στην υποστήριξη εναλλακτικής παραγωγής θαλασσοκαλλιέργειας και θαλάσσιου οικολογικού τουρισμού, και στην ενθάρρυνση της υπεύθυνης συμμετοχής των παραγωγών και των τοπικών κοινοτήτων στον σχεδιασμό και τη διαχείριση. Το έργο εκπονείται με την πλήρη συνεργασία της κυβέρνησης της Ταϊλάνδης.
ΓΡΑΠΤΗ ΕΡΩΤΗΣΗ E-0672/99

υποβολή: José García-Margallo y Marfil (PPE) προς την Επιτροπή

(26 Μαρτίου 1999)

Θέμα: Διαρθρωτικά Ταμεία

Οι περιφέρειες των οποίων το επίπεδο του καταφαλήν εισοδήματος είναι κατώτερο του 75 % ου κοινοτικού μέσου όρου καλούνται "περιφέρειες του στόχου 1" και απολαύουν σημαντικών κοινοτικών ενισχύσεων.

Για να διαπιστωθεί κατά πόσον έχει επέλθει μεταβολή του εν λόγω επιπέδου, το σχέδιο κανονισμού του Συμβουλίου (COM(98)0131 τελικό)(1) περί των γενικών διατάξεων για τα Διαρθρωτικά Ταμεία ορίζει ότι λαμβάνονται υπόψη τα διαθέσιμα από τη Eurostat στοιχεία των τελευταίων τριών ετών.

Προς το παρόν υπάρχουν στοιχεία μόνο για τα έτη 1994, 1995 και 1996.

Ποιά είναι τα στοιχεία των τριών αυτών ετών για τη Ναβάρρα;

(1) ΕΕ C 176 της 9.6.1998, σελ. 1.